PSTC เผยงบฯ Q3/58 กำไรโต 125% หลังรายได้จากการขายและบริการสูงขึ้น
PSTC เผยงบฯ Q3/58 กำไรเพิ่ม 125% หลังรายได้จากการขายและบริการสูงขึ้น โดยงบฯ Q3/58 มีกำไรสุทธิ 15.75 ลบ. เพิ่มขึ้น 125% จากปีก่อนที่มีกำไร 7.00 ลบ. ขณะที่ งวด 9 เดือนมีกำไร 4.40 ลบ. ลดลง 80% จากปีก่อนที่มีกำไร 21.57 ลบ.
15 พ.ย. 2558

บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTCรายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 15.75 ล้านบาท หรือมีกำไรสุทธิ 0.007 บาทต่อหุ้น เพิ่มขึ้น 125% จากช่วงเดียวกันของปีก่อนที่มีกำไรสุทธิ 7.00 ล้านบาท หรือมีกำไรสุทธิ 0.004 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 4.40 ล้านบาท หรือ 0.002 บาทต่อหุ้น ลดลง 80% จากช่วงเดียวกันของปีก่อนที่มีกำไรสุทธิ 21.57 ล้านบาท หรือ 0.012 บาทต่อหุ้น
สำหรับผลการดำเนินในไตรมาส 3  ที่มีกำไรเพิ่มขึ้น เนื่องจากไตรมาสนี้มีรายได้เพิ่มขึ้นจากหน่วยงานภาครัฐ เช่น โครงการพลังงานแสงอาทิตย์ของหน่วยราชการทหาร และการขยายโครงข่ายโทรคมนาคมขององค์การโทรศัพท์เป็นต้น
นอกจากนี้ บริษัทยังไม่มีรายได้จากการก่อสร้างโรงไฟฟ้า เนื่องจากภาครัฐที่ส่งเสริมและสนับสนุนเลื่อนระยะออกไปจากรอบระยะเวลาที่กำหนดไว้ ส่งผลกระทบต่อการรับงานก่อสร้างโรงไฟฟ้าที่บริษัทฯ ได้วางเป้าหมายไว้ในไตรมาสนี้